Uznesenie Všeobecného súdu z 13. októbra 2025 – Wyrębski/EUIPO – Gagatek-Woźniak a i. (RED BRAND CHICKEN)
(vec T-45/25)1
„Ochranná známka Európskej únie – Konanie o vyhlásenie neplatnosti – Trojrozmerná ochranná známka Európskej únie RED BRAND CHICKEN – Tvar červenej a bielej obdĺžnikovej škatule – Absolútny dôvod neplatnosti – Nekonanie v zlej viere – Článok 52 ods. 1 písm. b) nariadenia (ES) č. 207/2009 – Rozhodnutie prijaté po zrušení skoršieho rozhodnutia Všeobecným súdom – Článok 72 ods. 6 nariadenia 2017/1001 – Žaloba zjavne bez právneho základu – Právna sila rozhodnutej veci“
Jazyk konania: poľština
Účastníci konania
Žalobca: Grzegorz Wyrębski (Wróblew, Poľsko) (v zastúpení: A. Skup, advokátka)
Žalovaný: Úrad Európskej únie pre duševné vlastníctvo (v zastúpení: M. Chylińska a D. Gája, splnomocnení zástupcovia)
Ďalší účastníci konania pred odvolacím senátom a vedľajší účastníci v konaní pred Všeobecným súdom: Anna Gagatek-Woźniak (Wieluń, Poľsko), Artur Woźniak, (Wieluń), Jolanta Mozerys (Wieluń) (v zastúpení: J. Gwiazdowska, advokátka)
Predmet veci
Svojou žalobou podanou na základe článku 263 ZFEÚ sa žalobca domáha zrušenia a zmeny rozhodnutia štvrtého odvolacieho senátu Úradu Európskej únie pre duševné vlastníctvo (EUIPO) z 12. novembra 2024 (vec R 1165/2020-4).
Výrok
Žaloba sa zamieta ako zjavne bez právneho základu.
Grzegorz Wyrębski znáša svoje vlastné trovy konania a je povinný nahradiť trovy konania ktoré vynaložili Anna Gagatek-Woźniak, Artur Woźniak a Jolanta Mozerys.
Úrad Európskej únie pre duševné vlastníctvo (EUIPO) znáša svoje vlastné trovy konania.
____________
1 Ú. v. EÚ C, C/2025/1453, 10.3.2025.